text: Spillersalg giver Esbjerg fB overskud
  04 marts 2015 kl. 08.34
  Takket være salg af spillere kan EfB Elite A/S præstere et overskud for 2014 et overskud før skat på 6,3 millioner kroner.
  - Vi har de seneste to år både økonomisk og sportsligt bevæget os op på et højere niveau. Køb og salg af spillere er blevet et vigtigt element i vores forretningsmodel i bestræbelserne på at fastholde et højt sportsligt ambitionsniveau, siger Esbjerg fB?s adm. direktør, Søren Poulsen.
  Med salget af Eddi Gomes, Martin Pusic og Jakob Ankersen efter regnskabsårets afslutning forventes indtægter fra spillersalg at fortsætte på et højt niveau i 2015.
  Tilskuertallet til hjemmekampe på Blue Water Arena var i 2014 på 7.580 i gennemsnit, hvilket er lidt over det forventede og meget tilfredsstillende i forhold til den generelle tilskuerudvikling i Superligaen.
  Egenkapitalen i EfB Elite A/S udgjorde ved udgangen af 2014 36,1 mio. kr. 
  På baggrund af de seneste aktiviteter på transfermarkedet forventer EfB et overskud før skat på to til otte millioner kroner 2015, og omsætningen forventes at stige til op mod 95 millioner kroner.
  